b'\n_START_ARTICLE_\nTina Trstenjak\n_START_SECTION_\nKadetska i juniorska karijera\n_START_PARAGRAPH_\nTina Trstenjak ro\xc4\x91ena je 24. kolovoza 1990. u Celju, gdje je u djetinjstvu po\xc4\x8dela trenirati judo._NEWLINE_Prve nastupe na slovenskim prvenstvima i kupovima do 17 godina ostvarila je 2004. u Portoro\xc5\xbeu (3. mjesto) i 2005. u Kranju i Celju (2. mjesta)._NEWLINE_Nakon prelaska u kadetsku konkurenciju, 2007. osvaja Slovensko kadetsko prvenstvo u Kranju._NEWLINE_Prelaskom u kadetsku konkurenciji, po\xc4\x8dinje nastupati na otvorenim prvenstvima u Sarajevu (3. mjesto 2007. i 2008.), Trstu, Koperu i Pragu._NEWLINE_2008. osvaja juniorski naslov u Pragu, u konkurenciji 20 najboljih europskih d\xc5\xbeuda\xc5\xa1ica do 20 godina, te broncu na Svjetskom prvenstvu do 20 godina u Bangkoku._NEWLINE_U 2009. godini osvojila je tri dr\xc5\xbeavna prvenstva (do 20, do 23 godine) te juniorske naslove u Liebnitzu i Paksu._NEWLINE_Nastupila je i na Mediteranskim igrama 2009. u Pescari, gdje je osvojila bron\xc4\x8dano odli\xc4\x8dje u svojoj konkurenciji._NEWLINE_2010. ponovno osvaja slovensko prvenstvo u Mariboru te U23 prvenstvo u Ptuju. Ni\xc5\xbee 3. mjesta na Europskom kupu u Celju i Svjetskom kupu u Sofiji._NEWLINE_Svoje zadnje godine u juniorskoj karijeri, 2011., obranila je naslov slovenskog prvaka i osvojila 7. mjesto na Europskom prvenstvu u Istanbulu.\n_START_SECTION_\nSeniorska karijera\n_START_PARAGRAPH_\nKrajem sije\xc4\x8dnja 2012. 4. put osvaja naslov dr\xc5\xbeavnog prvaka. Nastupila je na \xc4\x8detiri Svjetska Kupa i ostvarila: 3. mjesto u Sofiji, 7. u Budimpe\xc5\xa1ti te 1. mjesta u Rimu i Istanbulu. Osvojila je i dva Europska kupa, u Sarajevu i Celju te ostvarila 2. mjesto u Beogradu._NEWLINE_2013. godinu otvorila je osvajanjem svog 5. dr\xc5\xbeavnog prvenstva i 2. mjestom na Europskom kupu u Sofiji. Na Grad Prixu u D\xc3\xbcsseldorfu krajem velja\xc4\x8de bila je 7., da bi 31. o\xc5\xbeujka osvojila Europski kup u Sarajevu. Na Europskom prenstvu u Budimpe\xc5\xa1ti u travnju osvaja bron\xc4\x8dano odli\xc4\x8dje, a na Svjetskom prvnstvu u Rio de Janeiru u kolovozu 5. mjesto porazom u borbi za broncu. U listopadu je osvojila Europski kup u Rimu._NEWLINE_Do 6. naslova dr\xc5\xbeavnog prvaka do\xc5\xa1la je u sije\xc4\x8dnju 2014.. Na Europskom prvenstvu u francuskom Montpellieru osvaja srebro u pojedina\xc4\x8dnoj, a dan kasnije i broncu u ekipnoj konkurenciji. 13. rujna osvaja Grand Prix u Zagrebu; isti uspjeh ponavlja 1. studenog u Abu Dhabiju i 6. prosinca u Tokiju._NEWLINE_Nakon osvajanja 7. dr\xc5\xbeavne titule, osvaja tri Grand Prixa (Tbilisi, Zagreb, Budimpe\xc5\xa1ta) prije nastupa na Europskim igrama 2015. u Bakuu. U pojedina\xc4\x8dnoj konkurenciji bila je srebrna, a u ekipnoj bron\xc4\x8dana. Na svom tre\xc4\x87em nastupu na Svjetskom prvenstvu u Astani osvojila je zlatno odli\xc4\x8dje i naslov svjetske prvakinje. 15. prosinca 2015. bila je najbolja d\xc5\xbeuda\xc5\xa1ica, dobiv\xc5\xa1i tzv.\xc2\xa0\xc2\xbbpresti\xc5\xbeni plasman\xc2\xab._NEWLINE_Na Europskom prvenstvu 2016. u Kazanu osvojila je zlato, i tako uz naslov svjetske okitila se i naslovom europske prvakinje. Olimpijskim naslovom okitila se na Olimpijskim igrama u Rio de Janeiru, gdje je u kategoriji do 63 kg, osvojila zlatno i 20. po redu odli\xc4\x8dje za Sloveniju na Ljetnim Olimpijskim igrama.\n_START_SECTION_\nOsobni \xc5\xbeivot\n_START_PARAGRAPH_\nTina je deklarirana katolkinja. Poha\xc4\x91ala je katoli\xc4\x8dki koled\xc5\xbe, a nakon zlata na OI 2016. obe\xc4\x87ala je da \xc4\x87e pretr\xc4\x8dati 115 kilometara Djevici Mariji u \xc4\x8dast.'